BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2014. december 10-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 15. számú ülésén készült jegyzőkönyvből.

- Javaslat sürgősségi indítvány napirendre vételére, az ülés napirendjének megállapítására

Előterjesztő: Kovács Péter polgármester

H A T Á R O Z A T:

298/2014. (XII. 10.) Kt. A Képviselő-testület a „Háziorvosi megbízási szerződés közös megegyezéssel történő megszüntetése” tárgyában benyújtott sürgősségi indítványt 13. napirendi pontként tárgyalja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

299/2014. (XII. 10.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

2. Javaslat a Budapest Főváros XVI. kerületi Önkormányzat 2015. évi átmeneti gazdálkodásáról szóló rendelet megalkotására

Előterjesztő: Kovács Péter polgármester

3. Javaslat a Vagyonrendelet módosítására (Pálya utca 110848 hrsz-ú, és a Szárnyaskerék utca 115929/2 hrsz-ú ingatlan forgalomképességének megváltoztatása)

Előterjesztő: Dr. Csomor Ervin alpolgármester

4. Javaslat a Közösségi (civil) Házak működésének jogszerű biztosítására, és a Civil Házak fenntartására

Előterjesztő: Kovács Péter polgármester

5. Javaslat a „Sashalmi Piac” Kft-vel kötendő fejlesztési célú támogatási szerződésre

Előterjesztő: Dr. Csomor Ervin alpolgármester

6. Javaslat a Polgármesteri Hivatal Szervezeti és Működési Szabályzatának módosítására

Előterjesztő: Ancsin László jegyző

7. Javaslat a Képviselő-testület 2015. évi munkatervének elfogadására

Előterjesztő: Kovács Péter polgármester

8. Budapest XVI. kerület, Fürge u. melletti területek keretövezet módosítására kötött Településrendezési Szerződés módosítása

Előterjesztő: Kovács Péter polgármester

9.[[1]](#footnote-1) Szociális Szolgáltatástervezési Koncepció felülvizsgálata

Előterjesztő: Dr. Csomor Ervin alpolgármester

10. Javaslat a közétkeztetés jobbá tételéhez szükséges intézkedések megtételére

Előterjesztő: Kovács Péter polgármester

11. Koncepció a Budapest Főváros XVI. kerületi önkormányzati gazdálkodás és a képviselői munka átláthatóságáról szóló rendelethez

Előterjesztők: Abonyi János, Vajda Zoltán, dr. Sebők László képviselők

12. Javaslat a Budapest Főváros XVI. kerületi Önkormányzat tulajdonában lévő gazdasági társaságok felügyelőbizottsági tagjainak megválasztására

Előterjesztő: Dr. Csomor Ervin alpolgármester

13. Háziorvosi megbízási szerződés közös megegyezéssel történő megszüntetése

Előterjesztő: dr. Csomor Ervin alpolgármester

14. Súlyosan fogyatékosok és tartósan betegek kiemelt támogatása elutasításának fellebbezése

Előterjesztő: Kovács Péter polgármester

15. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt fontosabb eseményekről

16. Képviselői kérdések, közérdekű bejelentések

(17 igen, 0 nem, 0 tartózkodás)

-.-.-.-.-.-.-.-

NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

# Előterjesztő: Kovács Péter polgármester

H A T Á R O Z A T:

300/2014. (XII. 10.) Kt. Budapest Főváros XVI. kerületi Önkormányzat Képviselő-testülete a

158/2014. (V. 14.)

160/2014. (V. 14.)

161/2014. (V. 14.)

162/2014. (V. 14.)

163/2014. (V. 14.)

164/2014. (V. 14.)

165/2014. (V. 14.)

183/2014. (VI. 18.)

234/2014. (IX. 10.)

283/2014. (XI. 19.)

293/2014. (XI. 19.)

294/2014. (XI. 19.)

határozatainak végrehajtásáról szóló jelentést elfogadja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

301/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 12/2014. (I. 22.) határozatának végrehajtási határidejét 2015. január 31-re módosítja.

Határidő: 2014. december 10.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

302/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 191/2014. (VI. 18.) határozatának végrehajtási határidejét 2015. március 31-re módosítja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

303/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 200/2014. (VI. 18.) határozatának végrehajtási határidejét 2015. január 31-re módosítja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

304/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 224/2014. (VIII. 27.) határozatának végrehajtási határidejét 2015. január 31-re módosítja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 2. Javaslat a Budapest Főváros XVI. kerületi Önkormányzat 2015. évi átmeneti gazdálkodásáról szóló rendelet megalkotására

Előterjesztő: Kovács Péter polgármester

H A T Á R O Z A T:

305/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 2015. évi átmeneti gazdálkodásról szóló rendelet 3. § lc) pontjában szereplő "Kölcsey Ferenc Általános Iskola felújítással egybekötött bővítésének kivitelezési munkái" közbeszerzési eljárására korlátozva felhatalmazza a Közbeszerzési Bizottságot a Képviselő-testület 56/2014. (III. 5.) Kt. határozatával elfogadott Közbeszerzési Szabályzatban a Képviselő-testület számára megfogalmazott hatáskörök gyakorlására.

Határidő: 2014. december 10.

Felelős: Kovács Péter polgármester

(15 igen, 0 nem, 2 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja az Önkormányzat 2015. évi átmeneti gazdálkodásáról szóló

**25/2014. (.........) önkormányzati rendeletét.**

(13 igen, 0 nem, 4 tartózkodás)

-.-.-.-.-.-.-.-

# NAPIREND: 3. Javaslat a Vagyonrendelet módosítására (Pálya utca 110848 hrsz-ú, és a Szárnyaskerék utca 115929/2 hrsz-ú ingatlan forgalomképességének megváltoztatása)

Előterjesztő: Dr. Csomor Ervin alpolgármester

H A T Á R O Z A T:

306/2014. (XII. 10.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület Pálya utca 110848 hrsz-ú közterületi ingatlanból az előterjesztés 1. számú mellékletét képező helyszínrajz szerinti 49 m2 területet forgalomképes üzleti vagyonná nyilvánítja.

A Képviselő-testület felkéri a Jegyzőt, hogy gondoskodjon az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendeletben történő átvezetéséről.

Határidő: 2014. december 31.

Felelős: Kovács Péter polgármester

(15 igen, 0 nem, 2 tartózkodás)

-.-.-.-.-.-.-.-

H A T Á R O Z A T:

307/2014. (XII. 10.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület Szárnyaskerék út 115929/2 hrsz-ú ingatlanból az előterjesztés 1. számú mellékletét képező felmérési vázrajz szerinti 56 m², 79 m² és 89 m², összesen 224 m² területet forgalomképessé nyilvánítja.

A Képviselő-testület felkéri a Jegyzőt, hogy gondoskodjon a határozat miatt szükséges módosításnak az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendeletben történő átvezetéséről.

Határidő: 2014. december 31.

Felelős: Kovács Péter polgármester

(14 igen, 0 nem, 2 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja az Önkormányzat vagyonáról és a vagyontárgyak feletti tulajdonosi jogok gyakorlásról szóló 24/2009. (VI. 25.) önkormányzati rendelet módosításáról szóló

**26/2014. (.........) önkormányzati rendeletét.**

(15 igen, 0 nem, 2 tartózkodás)

# NAPIREND: 4. Javaslat a Közösségi (civil) Házak működésének jogszerű biztosítására, és a Civil Házak fenntartására

Előterjesztő: Kovács Péter polgármester

H A T Á R O Z A T:

308/2014. (XII. 10.) Kt. A Képviselő-testület szavazási eredménye (3 igen, 5 nem, 9 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy határoz, hogy működtetésre visszaveszi a jelenleg Civil Házként működő ingatlanokat, a vonatkozó törvényeket figyelembe véve megalkotja az átfogó Civil Koncepcióját és 2015. második félévében újra napirendre tűzi a Civil Házak működését.

Határidő: Civil Házak visszavételére: 2015. február 28.

Civil Koncepció megalkotására: 2015. november 30.

Civil Házak működtetésére: 2015. november 30.

Felelős: Kovács Péter polgármester”

-.-.-.-.-.-.-.-

H A T Á R O Z A T:

309/2014. (XII. 10.) Kt. 1. Budapest Főváros XVI. Kerületi Önkormányzat Képviselő-testülete megállapítja, hogy az 1162 Budapest, Cibakháza u. 45., 1165 Budapest, Táncsics u. 10., 1161 Budapest, Rákosi u. 71., 1161 Budapest, Rádió u. 32., 1164 Budapest, Vidámvásár u. 78. szám és a 1161. Budapest Csömöri út 185. szám alatti ingatlanokra vonatkozóan megkötött határozott időtartamú használati szerződés lejárt. A Képviselő-testület megállapítja, hogy az ingatlant használó szervezetek jelenleg érvényes szerződéssel nem rendelkeznek.

2. Budapest Főváros XVI. Kerületi Önkormányzat Képviselő-testülete felkéri Budapest Főváros XVI. Kerületi Önkormányzat Képviselő-testületének Gazdasági és Pénzügyi Bizottságát arra, hogy a jelen előterjesztésben foglalt feltételekkel, az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 1/2013. (I. 28.) önkormányzati rendelet 8. §-a alapján írjon ki zártkörű pályázatot az 1. pontban rögzített ingatlanok bérbevételére, a II. számú határozati javaslatban foglalt kivételekkel az egyes ingatlanokat korábban érvényes szerződéssel használó gazdaszervezetek és beintegrált szervezetek meghívásával.

Budapest Főváros XVI. Kerületi Önkormányzat Képviselő-testülete egyben felkéri a Polgármestert, hogy tájékoztassa a Civil Házak használóit arról, hogy az ingatlanokat a tulajdonos Önkormányzat birtokába legkésőbb 2015. február 28-ig vissza kell adják, abban az esetben, ha a fentiek szerint lefolytatott pályázati eljárás eredménytelenül zárul.

3. Budapest Főváros XVI. Kerületi Önkormányzat Képviselő-testülete úgy dönt, hogy azon ingatlanok tekintetében, ahol a 2. pontban foglaltak szerinti pályáztatási eljárás eredménytelenül zárul, ott az ingatlanokat a továbbiakban Civil Házként működtetésre birtokába legkésőbb 2015. március 1-jével visszaveszi, és ezen ingatlanok hasznosításáról olyan szabályzatot kíván alkotni, mely során az ingatlant jelenleg használók, és jövőben használni kívánó civil szervezetek pályázati úton kaphatnak helyiséghasználatot, természetbeni juttatásként azzal, hogy a jelenlegi gazdaszervezetek a szabályzat alapján minden évben évi 24\*2 órában automatikusan kaphatnak természetbeni támogatást helyiséghasználat formájában. A támogatás nyújtása kizárólag a hatályos jogszabályok alapján történhet, tehát a természetbeni támogatás nyújtásának a jogszabályi feltételek megléte minden esetben követelménye lesz.

1. Budapest Főváros XVI. Kerületi Önkormányzat Képviselő-testülete felkéri a Polgármestert, azon ingatlanok tekintetében, ahol a 2. pontban foglaltak szerinti pályáztatási eljárás eredménytelenül zárul, az ingatlanok hivatalos birtokbavételéről gondoskodjon, 2015. március 1-jével bezárólag, és ezen határnap lejártát követően, a birtokbavétel eredménytelensége esetén, a törvényes működés biztosítására tegye meg a szükséges intézkedéseket oly módon, hogy az érintett ingatlanokra vonatkozóan az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 1/2013. (I. 28.) önkormányzati rendelet 23. § (3) bekezdésében foglaltak szerinti használati díj összegének kiszabásáról és behajtásáról gondoskodjon.

5. Budapest Főváros XVI. Kerületi Önkormányzat Képviselő-testülete felkéri a Polgármestert, hogy a 2015. február 28-át követő Képviselő-testületiülésre, készítsen előterjesztést az üres állapotban birtokba vett 2. pontban hivatkozott civil házak működtetésére vonatkozó szabályzat és pályázati rendszer megalkotásáról.

Határidő:

A határozat közlésére: 2014. december 31-e.

A pályázati felhívás a meghívottak részére történő eljuttatására: ~~2015. január 13.~~ [[2]](#footnote-2) 2015. február 28.

Az ingatlanok birtokbavételére: ~~2015. március 1.~~ [[3]](#footnote-3) ~~2015. március 31.~~ [[4]](#footnote-4) 2015. április 30.

A használatra visszavett ingatlanokra vonatkozó szabályozások előterjesztésére: ~~2015. március első Képviselő-testületi ülése~~ [[5]](#footnote-5) 2015. április 30.

Felelős: Kovács Péter polgármester

A pályázati feltételek elfogadására: ~~2015. január 8.~~ [[6]](#footnote-6) 2015. február 28.

Felelős: Kovács Raymund Gazdasági és Pénzügyi Bizottság elnöke

(12 igen, 0 nem, 5 tartózkodás)

H A T Á R O Z A T:

310/2014. (XII. 10.) Kt. 1. Budapest Főváros XVI. Kerületi Önkormányzat Képviselő-testülete úgy dönt, hogy a Budapest, Csömöri út 185. számú ingatlan használatát 2014. december 31-ével felfüggeszti, ugyanis az ingatlan életveszélyes. Felkéri a Polgármestert, hogy az ingatlan birtokbavételéről legkésőbb 2015. január 8-ig gondoskodjon, és ezen határnap lejártát követően, a birtokbavétel eredménytelensége esetén, a törvényes működés biztosítására tegye meg a szükséges intézkedéseket oly módon, hogy az érintett ingatlanokra vonatkozóan az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 1/2013. (I. 28.) önkormányzati rendelet 23. § (3) bekezdésében foglaltak szerinti használati díj összegének kiszabásáról és behajtásáról gondoskodjon, valamint az életveszélyes ingatlan használatát bírósági úton is kísérelje meg megszüntetni.

2. Budapest Főváros XVI. Kerületi Önkormányzat Képviselő-testülete kinyilvánítja azon szándékát, hogy a Csömöri út 185-be integrált Civil szervezetek részére, más helyiség használatát biztosítja, melyet 2015. február 28-át követően jelöl ki. A használat módja szintén természetbeni támogatásként juttatott helyiséghasználat, melyet a gazdaszervezet 24\*2órában automatikusan, a beintegrált szervezetek pályázati úton kaphatnak, az erről elfogadott szabályzat és jogszabály szerint. A támogatás nyújtása kizárólag a hatályos jogszabályok alapján történhet, tehát a természetbeni támogatás nyújtásának a jogszabályi feltételek megléte minden esetben követelménye lesz.

Határidő:

A határozat közlésére: 2014. december 15-e.

Az ingatlan birtokbavételére: 2015. január 8. [[7]](#footnote-7) 2015. március 31.

Felelős: Kovács Péter polgármester

(12 igen, 0 nem, 5 tartózkodás)

-.-.-.-.-.-.-.-

# NAPIREND: 5. Javaslat a „Sashalmi Piac” Kft-vel kötendő fejlesztési célú támogatási szerződésre

Előterjesztő: Dr. Csomor Ervin alpolgármester

H A T Á R O Z A T:

311/2014. (XII. 10.) Kt. Budapest Főváros XVI. kerületi Önkormányzat Képviselő-testülete a „Sashalmi Piac” Ingatlanfejlesztő, Beruházó és Üzemeltető Kft. (székhely: 1163 Budapest, Sashalmi tér 1., cg.: 01-09-916352) részére 5 millió Ft összegben fejlesztési célokra támogatást nyújt, és ezzel egyidejűleg felhatalmazza a polgármestert szerződés aláírására.

Határidő: 2014. december 31.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

- Javaslat az ülés napirendjének módosítására

Előterjesztő: dr. Csomor Ervin alpolgármester

H A T Á R O Z A T:

312/2014. (XII. 10.) Kt. A Képviselő-testület úgy dönt, hogy a „Szociális szolgáltatástervezési koncepció felülvizsgálata” napirend tárgyalásával folytatja ülését.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 6. Szociális Szolgáltatástervezési Koncepció felülvizsgálata

Előterjesztő: Dr. Csomor Ervin alpolgármester

H A T Á R O Z A T:

313/2014. (XII. 10.) Kt. Budapest Főváros XVI. kerületi Önkormányzat Képviselő-testülete elfogadja a Szociális Szolgáltatástervezési Koncepció 2014. évi felülvizsgálatát.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 7. Javaslat a Polgármesteri Hivatal Szervezeti és Működési Szabályzatának módosítására

Előterjesztő: Ancsin László jegyző

H A T Á R O Z A T:

314/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 86/2013. (III. 6.) Kt. határozattal elfogadott és a 132/2013. (IV. 17.), 149/2013. (V. 8.) valamint 210/2013. (VI. 19.) Kt. határozattal módosított Budapest XVI. kerületi Polgármesteri Hivatal Szervezeti és Működési Szabályzatát az alábbiak szerint módosítja:

Az **„I. 7. Számlaszámok:**

Költségvetési elszámolási számla: 11784009-15735791

A további számlaszámokat a mindenkor hatályos Számviteli Politika mellékletét képező Pénz- és értékkezelési szabályzat tartalmazza.”

*szövegrész helyébe az alábbi szöveg lép:*

„**I. 7. A költségvetés végrehajtására szolgáló számlaszámok:**

***Fizetési számlaszáma: 11784009-15735791***

***A további számlaszámokat az SZMSZ függelékét képező mindenkor hatályos Számviteli Politika tartalmazza.”***

Az **„I.8. A Hivatal állami feladatként ellátott alaptevékenysége és szakfeladatai:**

8.1. Alaptevékenység:

Önkormányzati és államigazgatási feladatok ellátása

* 1. Szakfeladatok:

750000 Állat-egészségügyi ellátás

##### 841112 Önkormányzati jogalkotás

##### 841114 Országgyűlési képviselő-választásokhoz kapcsolódó tevékenységek

##### 841115 Önkormányzati képviselő-választásokhoz kapcsolódó tevékenységek

##### 841117 Európai parlamenti képviselőválasztáshoz kapcsolódó tevékenységek

##### 841118 Országos és helyi népszavazáshoz kapcsolódó tevékenységek

##### 841126 Önkormányzatok és társulások általános végrehajtó igazgatási tevékenysége

841133 Adó, illeték kiszabása, beszedése, adóellenőrzés

841173 Statisztikai tevékenység

842421 Közterület rendjének fenntartása – Közterület felügyeleti tevékenység”

*szövegrész helyébe az alábbi szöveg lép:*

**„I. 8. A Hivatal állami feladatként ellátott és kormányzati funkció szerint besorolt alaptevékenysége**, **valamint rendszeresen ellátott vállalkozási tevékenysége:**

***8.1. Alaptevékenység államháztartási szakágazata:***

***841105 Helyi önkormányzatok és társulások igazgatási tevékenysége***

***8.2. Alaptevékenység fő TEÁOR kódja: 8411 Általános közigazgatás***

***8.3. Kormányzati funkciók (COFOG kódok): A COFOG kódokat az SZMSZ függelékét képező mindenkor hatályos Számviteli Politika tartalmazza.***

***8.4. Az alaptevékenységet szabályozó jogszabályok: Ötv., Ket., helyi rendeletek.***

***8.5. Rendszeresen ellátott vállalkozási tevékenység: A Hivatal rendszeresen ellátott vállalkozási tevékenységet nem folytat.***

Az „**I.** **9. Az alapfeladatok ellátásának forrása:**

Budapest Főváros XVI. Kerület Önkormányzatának költségvetése”

*szövegrész helyébe az alábbi szöveg lép:*

„**I.** **9. Az alapfeladatok ellátásának forrása:**

***Budapest XVI. kerületi Polgármesteri Hivatal költségvetése***”

A **„III. 3.: Ügyosztályok, kabinetek, irodák elnevezése:**

- Polgármesteri Kabinet

Főépítész

- Jegyzői Kabinet

Igazgatási és Ügyfélszolgálati Iroda

Építésügyi Iroda

Közterület-felügyelet

- Gazdálkodási Ügyosztály

Költségvetési és Pénzügyi Iroda

Vagyonhasznosítási Iroda

Beszerzési Iroda

- Adó Ügyosztály

- Műszaki Ügyosztály

Kerületfejlesztési és üzemeltetési Iroda

Környezetvédelmi Iroda

- Humán Ügyosztály

Szociális Iroda

Intézményi Iroda”

*szövegrész helyébe az alábbi szöveg lép:*

**„III.3.: Ügyosztályok, kabinetek, irodák elnevezése:**

- Polgármesteri Kabinet

Főépítész

- Jegyzői Kabinet

Igazgatási és Ügyfélszolgálati Iroda

Építésügyi Iroda

Közterület-felügyelet

***Belső ellenőrzés***

- Gazdálkodási Ügyosztály

Költségvetési és Pénzügyi Iroda

Vagyonhasznosítási Iroda

Beszerzési Iroda

- Adó Ügyosztály

- Műszaki Ügyosztály

Kerületfejlesztési és üzemeltetési Iroda

***Intézményfejlesztési Iroda***

Környezetvédelmi Iroda

- Humán Ügyosztály

Szociális Iroda

Intézményi Iroda”

*A* **„VI.: Az egyes ügyosztályok feladatai:**

Jegyzői Kabinet

* A jegyző, aljegyző tevékenységét segítő adminisztrációs, titkársági feladatok ellátása.
* A Hivatal egészét érintő munkajogi, humán-erőforrás gazdálkodási, adminisztratív feladatok ellátása.
* Képviselő-testület és bizottságok, továbbá a nemzetiségi önkormányzatok törvényes működése vonatkozásában, a testületi, bizottsági ülések tartalmi előkészítése, a szakmailag illetékes szervezeti egységek által készített testületi, bizottsági előterjesztések ellenőrzése.
* Képviselő-testületi ülések jegyzőkönyveinek elkészítése, ellenőrzése, továbbítása a törvényességi ellenőrzést végző szerv részére.
* Képviselők, nemzetiségi önkormányzati képviselők részére adminisztrációs, ügyviteli segítségnyújtás.
* Szabályzatok, belső utasítások, intézkedések készítése.
* Részt vesz az országgyűlési képviselők, a helyi önkormányzati képviselők és polgármesterek, a helyi nemzetiségi önkormányzati képviselők, az európai parlamenti képviselők választásának, valamint a helyi és országos népszavazás lebonyolításában.
* A független belső ellenőrzés feltáró, értékelő munkája kiterjed a Hivatal, valamint az önkormányzat intézményeinek feladat ellátási és gazdálkodási szabályszerűségére, a hatékonyság vizsgálatára.
* Az Önkormányzatot és a Hivatalt érintő peres és nem peres eljárásokban a jogi képviselet ellátásában való közreműködés.
* Szerződések, megállapodások elkészítése, véleményezése.
* Igazgatási és egyéb önkormányzati ügyekben jogi segítség nyújtása társ-irodák részére.
* Ellátja a közterület-felügyelettel kapcsolatos tevékenységeket.”

*szövegrész helyébe az alábbi szöveg lép:*

**„VI.: Az egyes ügyosztályok feladatai:**

Jegyzői Kabinet

* A jegyző, aljegyző tevékenységét segítő adminisztrációs, titkársági feladatok ellátása.
* A Hivatal egészét érintő munkajogi, humán-erőforrás gazdálkodási, adminisztratív feladatok ellátása.
* Képviselő-testület és bizottságok, továbbá a nemzetiségi önkormányzatok törvényes működése vonatkozásában, a testületi, bizottsági ülések tartalmi előkészítése, a szakmailag illetékes szervezeti egységek által készített testületi, bizottsági előterjesztések ellenőrzése.
* Képviselő-testületi ülések jegyzőkönyveinek elkészítése, ellenőrzése, továbbítása a törvényességi ellenőrzést végző szerv részére.
* Képviselők, nemzetiségi önkormányzati képviselők részére adminisztrációs, ügyviteli segítségnyújtás.
* Szabályzatok, belső utasítások, intézkedések készítése.
* Részt vesz az országgyűlési képviselők, a helyi önkormányzati képviselők és polgármesterek, a helyi nemzetiségi önkormányzati képviselők, az európai parlamenti képviselők választásának, valamint a helyi és országos népszavazás lebonyolításában.
* A független belső ellenőrzés feltáró, értékelő munkája kiterjed a Hivatal, valamint az önkormányzat intézményeinek feladat ellátási és gazdálkodási szabályszerűségére, a hatékonyság vizsgálatára.
* Az Önkormányzatot és a Hivatalt érintő peres és nem peres eljárásokban a jogi képviselet ellátásában való közreműködés.
* Szerződések, megállapodások elkészítése, véleményezése.
* Igazgatási és egyéb önkormányzati ügyekben jogi segítség nyújtása társ-irodák részére.
* Ellátja a közterület-felügyelettel kapcsolatos tevékenységeket.
* ***Ellátja a belső ellenőrzéssel kapcsolatos tevékenységeket.***”

*A* **„VI.: Az egyes ügyosztályok feladatai:**

Költségvetési és Pénzügyi Iroda

* Költségvetés előkészítése, módosítása és végrehajtása, könyvelési, számviteli feladatok ellátása.
* Féléves, háromnegyedéves beszámoló, év végi zárszámadás elkészítése. Szerződések, tárgyi eszközök, beruházások nyilvántartása, egyéb analitikus nyilvántartások, illetve az ingatlankataszter és a törzsadattár vezetése.
* Általános működéshez és ágazati feladathoz kapcsolódó támogatások, kiegészítő támogatások, központosított támogatások, és egyéb támogatások igénylése, elszámolása, intézményfinanszírozással kapcsolatos teendők ellátása.
* Nemzetiségi önkormányzatok számviteli, könyvelési, költségvetési és beszámolási feladatinak ellátása.
* Pénzügyi műveletek végzése - számlázás, számlaiktatás, ÁFA nyilvántartás, banki utalás, házipénztár kezelés.
* Banki kapcsolatok, kiskincstári rendszer működtetése, nyilvántartások vezetése.”

*szövegrész helyébe az alábbi szöveg lép:*

**„VI.: Az egyes ügyosztályok feladatai:**

Költségvetési és Pénzügyi Iroda

* Költségvetés előkészítése, módosítása és végrehajtása, könyvelési, számviteli feladatok ellátása, ***havi kötelező adatszolgáltatások és mérlegjelentések elkészítése***.
* ***Év végi zárszámadás elkészítése. Szerződések, tárgyi eszközök, beruházások nyilvántartása, egyéb analitikus nyilvántartások, illetve az ingatlankataszter és a törzsadattár vezetése.***
* Általános működéshez és ágazati feladathoz kapcsolódó támogatások, kiegészítő támogatások, központosított támogatások, és egyéb támogatások igénylése, elszámolása, intézményfinanszírozással kapcsolatos teendők ellátása.
* Nemzetiségi önkormányzatok számviteli, könyvelési, költségvetési és beszámolási feladatinak ellátása.
* Pénzügyi műveletek végzése - számlázás, számlaiktatás, ÁFA nyilvántartás, banki utalás, házipénztár kezelés.
* Banki kapcsolatok, kiskincstári rendszer működtetése, nyilvántartások vezetése.”

A **„VI.: Az egyes ügyosztályok feladatai:**

Műszaki Ügyosztály

Kerületfejlesztési és üzemeltetési Iroda

* Infrastrukturális beruházások (víz, csatorna, elektromos hálózat, út) bonyolításának műszaki ellenőrzése.
* Önkormányzati intézményhálózati beruházások, felújítások bonyolítása, műszaki ellenőrzése.
* Az Önkormányzat tulajdonában lévő utak fenntartása, kezelése.

Környezetvédelmi Iroda

* Zöldfelület védelmi, gazdálkodási, park- és játszótér fenntartási, beruházási feladatok végzése, erdőfenntartás.”

*szövegrész helyébe az alábbi szöveg lép:*

**„VI.: Az egyes ügyosztályok feladatai:**

Műszaki Ügyosztály

**Intézményfejlesztési Iroda**

* ***Önkormányzati intézményhálózati beruházások előkészítése, terveztetése, engedélyek beszerzése.***
* ***Önkormányzati intézményhálózati beruházások kivitelezésének pályáztatása, bonyolítása, műszaki ellenőrzése.***
* ***Önkormányzati lakásállomány műszaki felmérése és nyilvántartása.***
* ***Önkormányzati lakásállomány felújítási munkáinak előkészítése, tervek készíttetése, kivitelezés bonyolítása, műszaki ellenőrzése.***
* ***Támogatási pályázatokon való közreműködés a magasépítési területen.***
* ***Önkormányzati intézményhálózat nagyobb összegű karbantartási munkáinak bonyolítása, műszaki ellenőrzése.***
* ***Garancia és a szavatosság körében felmerült hibák elhárításának érvényesítése.***
* ***Az Önkormányzat intézményeinek a villamos érintésvédelmi felülvizsgálatainak, tűzvédelmi minősítő iratainak, villámvédelmi minősítő iratainak elkészíttetése, ill. aktualizálása.***
* ***Az Önkormányzat intézményeinél és lakásállományánál a gáz csatlakozó vezetékek és felhasználói berendezések műszaki-biztonsági felülvizsgálata.***

**Kerületfejlesztési és üzemeltetési Iroda**

* ***Infrastrukturális beruházások (víz, csatorna, elektromos hálózat, út) előkészítése, terveztetése, engedélyek beszerzése.***
* ***Infrastrukturális beruházások kivitelezésének pályáztatása, bonyolítása, műszaki ellenőrzése.***
* ***Az Önkormányzat tulajdonában lévő utak fenntartása, kezelése.***
* ***Támogatási pályázatokon való közreműködés a mélyépítési területen.***
* ***Garancia és a szavatosság körében felmerült hibák elhárításának érvényesítése.***

**Környezetvédelmi Iroda**

* ***Az önkormányzat kezelésében lévő lakótelepek, parkok, illetve egyéb zöldfelületek fenntartásának műszaki ellenőrzése, az éves és havonkénti műszaki terv elkészítése és annak végrehajtása, számlák ellenőrzése.***
* ***Fasorok fenntartásának műszaki ellenőrzése. Közterületi hatósági fakivágásnál, helyszíni szemle lefolytatása, szakvélemény készítése. Lakossági faültetési akciók lebonyolítása.***
* ***Az önkormányzat kezelésében lévő erdő fenntartásának műszaki ellenőrzése.***
* ***Zöldfelületi beruházások szervezése, közbeszerzési és egyéb pályázatok műszaki dokumentációjának elkészítése, összeállítása, a kiírásában és értékelésében való részvétel, a pályázatok technikai lebonyolítása.***
* ***Zöldfelületi beruházások kivitelezésének pályáztatása, lebonyolítása, műszaki ellenőrzése.***
* ***Park illetve játszótéri - adatok aktualizálása, naprakész vezetése.***
* ***Játszóterek karbantartási, javítási munkáinak megszervezése, lebonyolítása.***
* ***Az Önkormányzat nem hatósági környezetvédelmi feladatainak ellátásához szükséges szervezési munka.***
* ***Évenkénti környezet állapot jelentés elkészítése.***
* ***Részvétel a helyi zöldfelület-védelemmel kapcsolatos rendelet kidolgozásában és véleményezésében.***
* ***Környezetvédelmi programok, akciók menedzselése.***
* ***A Környezetvédelmi és Közbiztonsági Bizottság munkájának segítése (a környezetvédelmi verseny, komposztálási akció, e-hulladék begyűjtési akció illetve egyéb akciók szervezése).***”

A „**VIII. A Hivatal tisztségviselőinek és ügyosztályvezetőinek ügyfélfogadási rendje**

Kovács Péter polgármester ügyfélfogadási ideje:

háromhetente csütörtökön 14.00 – 18.00 óráig előzetes időpont-egyeztetés alapján

dr. Csomor Ervin alpolgármester ügyfélfogadási ideje:

minden hónap harmadik hétfőjén 13.30 – 17.00 óráig előzetes időpont egyeztetés alapján

Kovács Raymund alpolgármester ügyfélfogadási ideje:

minden hónap második hétfőjén 13.30 – 17.30 óráig előzetes időpont egyeztetés alapján

Ancsin László jegyző ügyfélfogadási ideje:

minden páros hétfőn 13.30 – 18.00 óráig előzetes időpont-egyeztetés alapján

Dr. Erdőközi György aljegyző ügyfélfogadási ideje:

minden páratlan hétfőn 13.30 – 18.00 óráig előzetes időpont-egyeztetés alapján

Az ügyosztályvezetők ügyfélfogadási ideje:

minden hétfőn 13.30 – 18.00 óráig előzetes időpont-egyeztetés alapján”

*szövegrész helyébe az alábbi szöveg lép:*

„**VIII. A Hivatal tisztségviselőinek és ügyosztályvezetőinek ügyfélfogadási rendje**

***Kovács Péter polgármester ügyfélfogadási ideje:***

***háromhetente hétfőn 14.00 – 18.00 óráig előzetes időpont-egyeztetés alapján***

***dr. Csomor Ervin alpolgármester ügyfélfogadási ideje:***

***minden hónap második hétfőjén 14.00 – 17.00 óráig előzetes időpont egyeztetés alapján***

***Szász József alpolgármester ügyfélfogadási ideje:***

***minden hónap harmadik hétfőjén 14.00 – 15.30 óráig előzetes időpont egyeztetés alapján***

Ancsin László jegyző ügyfélfogadási ideje:

minden páros hétfőn 13.30 – 18.00 óráig előzetes időpont-egyeztetés alapján

Dr. Erdőközi György aljegyző ügyfélfogadási ideje:

minden páratlan hétfőn 13.30 – 18.00 óráig előzetes időpont-egyeztetés alapján

Az ügyosztályvezetők ügyfélfogadási ideje:

minden hétfőn 13.30 – 18.00 óráig előzetes időpont-egyeztetés alapján”

A Képviselő-testület felkéri a Jegyzőt a módosítások átvezetésére.

Határidő: 2014. december 31.

Felelős: Kovács Péter polgármester

(15 igen, 0 nem, 0 tartózkodás)

-.-.-.-.-.-.-.-

# NAPIREND: 8. Javaslat a Képviselő-testület 2015. évi munkatervének elfogadására

Előterjesztő: Kovács Péter polgármester

H A T Á R O Z A T:

315/2014. (XII. 10.) Kt. Budapest Főváros XVI. kerületi Önkormányzat Képviselő-testülete a 2015. évi munkatervét az előterjesztés 1. mellékletében foglaltak szerinti tartalommal elfogadja.

Határidő: 2014. december 10.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 9. Budapest XVI. kerület, Fürge u. melletti területek keretövezet módosítására kötött Településrendezési Szerződés módosítása

Előterjesztő: Kovács Péter polgármester

H A T Á R O Z A T:

316/2014. (XII. 10.) Kt. Budapest Főváros XVI. kerületi Önkormányzat Képviselő-testülete hozzájárul a 286/2012. (VI. 20.) számú határozatával elfogadott Településrendezési Szerződés 6. pontjában foglalt 18 hónapos határidő 48 hónapra történő módosításához.

A Képviselő-testület egyúttal felhatalmazza a Polgármestert a Településrendezési Szerződés módosítás aláírására.

Határidő: 2015. május 31.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 10. Javaslat a közétkeztetés jobbá tételéhez szükséges intézkedések megtételére

Előterjesztő: Kovács Péter polgármester

H A T Á R O Z A T:

317/2014. (XII. 10.) Kt. Budapest Főváros XVI. kerületi Önkormányzat Képviselő-testülete úgy határoz, hogy továbbra is biztosítja az önkormányzati fenntartású intézményekben a mindennapi gyümölcs ellátását az „ovi-gyümölcs” program keretében.

Határidő: folyamatos

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

318/2014. (XII. 10.) Kt. Budapest Főváros XVI. kerületi Önkormányzat Képviselő-testülete felkéri a polgármestert, hogy az iskolák szülői szervezetével együttműködve a Képviselő-testület előzetes értesítésével 2015. január, február hónapban a szülőkkel közösen vegyen részt az iskolai ebéd kóstolásában, folytatva a polgármester 2014. októberében megkezdett „kaja kommandózását”. A szülői szervezet képviselőinek véleményét és javaslatait tárja a Képviselő-testület elé.

Határidő: 2015. április 22-i Kt. ülés

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

319/2014. (XII. 10.) Kt. Budapest Főváros XVI. kerületi Önkormányzat Képviselő-testülete felkéri a polgármestert, gondoskodjon arról, hogy a közétkeztetés keretében minden önkormányzati fenntartású iskolában kétféle menüből lehessen választani az ebédet.

Határidő: 2015. augusztus 30.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

320/2014. (XII. 10.) Kt. Budapest Főváros XVI. kerületi Önkormányzat Képviselő-testülete felkéri a polgármestert, gondoskodjon arról, hogy az átutalásos étkezés befizetési rendszer továbbfejlesztésre kerüljön. A jövőben ne csak befizetni, hanem lemondani is lehessen étkezést interneten keresztül.

Határidő: 2015. augusztus 30.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 11. Koncepció a Budapest Főváros XVI. kerületi önkormányzati gazdálkodás és a képviselői munka átláthatóságáról szóló rendelethez

Előterjesztők: Abonyi János, Vajda Zoltán, dr. Sebők László képviselők

H A T Á R O Z A T:

321/2014. (XII. 10.) Kt. A Képviselő-testület szavazási eredménye (4 igen, 7 nem, 5 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete megtárgyalta a 16. kerületi Önkormányzat gazdálkodása és a képviselői munka átláthatóságáról szóló rendelet-tervezet koncepcióját és azt rendeletalkotásra alkalmasnak találta. Felkéri a polgármestert, hogy gondoskodjon a rendelettervezet elkészítéséről és a képviselő-testület elé terjesztéséről.

Határidő:2015. első képviselő-testületi ülése

Felelős:Kovács Péter polgármester”

-.-.-.-.-.-.-.-

# NAPIREND: 12. Javaslat a Budapest Főváros XVI. kerületi Önkormányzat tulajdonában lévő gazdasági társaságok felügyelőbizottsági tagjainak megválasztására

Előterjesztő: Dr. Csomor Ervin alpolgármester

H A T Á R O Z A T:

322/2014. (XII. 10.) Kt. Budapest Főváros XVI. kerületi Önkormányzat Képviselő-testülete a REHAB-XVI. Foglalkoztató és Szolgáltató Kft. (Cg.: 01-09-697529, székhely: 1161 Budapest Pálya u. 48., képviseli: Siklósi Attila) felügyelőbizottsági tagjainak megválasztja 2015. január 1-től 2019. december 31-ig terjedő időtartamra az alábbi személyeket:

Név:Antalóczy Csaba Béla

Anyja neve: Balázs Ágnes

Lakcím: 1165 Budapest Nyílvessző u. 36.

Név: Zánkai Péterné

Anyja neve: Sári Gabriella

Lakcím: 1161 Budapest Körvasútsor 29. II/10.

Név: Vajda Zoltán Tamás

Anyja neve: Vértes Éva

Lakcím: 1161 Budapest Hársfavirág u. 47.

Budapest Főváros XVI. kerületi Önkormányzat Képviselő-testülete a tulajdonában álló REHAB-XVI. Foglalkoztató és Szolgáltató Kft. Felügyelő bizottsági tagjainak díjazását 56.800 Ft, azaz ötvenhatezer-nyolcszáz forint/hó összegben állapítja meg, a Felügyelő bizottság Elnökének díjazását 75.800 Ft, azaz hetvenötezer-nyolcszáz forint /hó összegben állapítja meg.

A képviselő-testület felkéri a Polgármestert, gondoskodjon a módosításokkal egységes szerkezetbe foglalt Alapító Okirat aláírásáról és annak a Cégbírósághoz történő – 30 napon belüli – megküldéséről.

Határidő: 2015. január 10.

Felelős: Kovács Péter polgármester

(15 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

323/2014. (XII. 10.) Kt. Budapest Főváros XVI. kerületi Önkormányzat Képviselő-testülete a „Sashalmi Piac” Ingatlanfejlesztő, Beruházó és Üzemeltető Kft. (Cg.: 01-09-916352, székhely: 1163 Budapest Sashalmi tér 1., képviseli: Kozma Viktor) felügyelőbizottsági tagjainak megválasztja 2015. január 1-től 2019. december 31-ig terjedő időtartamra az alábbi személyeket:

Név:Dr. Csomor Ervin

Anyja neve: Izer Mária

Lakcím: 1164 Budapest Budapesti út 157/G

Név: Szatmáry László

Anyja neve: Komlós Mária

Lakcím: 1162 Budapest Kistelek u.9.

Név: Dr. Sebők László

Anyja neve: Tóth Mária

Lakcím: 1163 Budapest Lobbanó u. 1.

Budapest Főváros XVI. kerületi Önkormányzat Képviselő-testülete a tulajdonában álló „Sashalmi Piac” Ingatlanfejlesztő, Beruházó és Üzemeltető Kft. Felügyelő bizottsági tagjainak díjazását 56.800 Ft, azaz ötvenhatezer-nyolcszáz forint/hó összegben állapítja meg, a Felügyelő bizottság Elnökének díjazását 75.800 Ft, azaz hetvenötezer-nyolcszáz forint /hó összegben állapítja meg.

A képviselő-testület felkéri a Polgármestert, gondoskodjon a módosításokkal egységes szerkezetbe foglalt Alapító Okirat aláírásáról és annak a Cégbírósághoz történő – 30 napon belüli – megküldéséről.

Határidő: 2015. január 10.

Felelős: Kovács Péter polgármester

(15 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

324/2014. (XII. 10.) Kt. Budapest Főváros XVI. kerületi Önkormányzat Képviselő-testülete a Kertvárosi Sportlétesítményeket Üzemeltető Kft. (Cg.: 01-09-878027, székhely: 1163 Budapest Havashalom u. 41., képviseli: Rátonyi Gábor) felügyelőbizottsági tagjainak megválasztja 2015. január 1-től 2019. december 31-ig terjedő időtartamra az alábbi személyeket:

Név: Kovács Raymund

Anyja neve: Serf Ágota

Lakcím: 1165 Budapest Diósy Lajos. u. 45.

Név: Horváth János

Anyja neve: Gyúró Anna

Lakcím: 1162 Budapest Béla u. 236.

Név: Kispál Sándor

Anyja neve: Bekő Ilona Mária

Lakcím: 1165 Budapest Mészáros József u. 3. VI/90.

Budapest Főváros XVI. kerületi Önkormányzat Képviselő-testülete a tulajdonában álló Kertvárosi Sportlétesítményeket Üzemeltető Kft. Felügyelő bizottsági tagjainak díjazását 60.000 Ft, azaz hatvanezer forint/hó összegben állapítja meg, a Felügyelő bizottság Elnökének díjazását 80.000 Ft, azaz nyolcvanezer forint /hó összegben állapítja meg.

A képviselő-testület felkéri a Polgármestert, gondoskodjon a módosításokkal egységes szerkezetbe foglalt Alapító Okirat aláírásáról és annak a Cégbírósághoz történő – 30 napon belüli – megküldéséről.

Határidő: 2015. január 10.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

***A 13. és 14. napirendek tárgyalása zárt ülésen történik.***

# NAPIREND: 15. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt fontosabb eseményekről

-.-.-.-.-.-.-.-

# NAPIREND: 16. Képviselői kérdések, közérdekű bejelentések

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |

1. **312/2014. (XII. 10.) Kt. hat. alapján 6. napirendként tárgyalva.** [↑](#footnote-ref-1)
2. **Végrehajtási határidejét 2015. február 28-ra módosította:** [**7/2015. (I. 28.) Kt. hat.**](file:///\\Srv-fs\shares\COMPLEX\Polgármesteri%20Hivatal%20Irányítási%20Rendszere\Képviselő-testület\2015\01_28\01.%2028.%20nyílt%20kivonat.docx#hat7) [↑](#footnote-ref-2)
3. **Végrehajtási határidejét 2015. március 31-re módosította:** [**85/2015. (III. 11.) kt. hat.**](file:///\\Srv-fs\shares\COMPLEX\Polgármesteri%20Hivatal%20Irányítási%20Rendszere\Képviselő-testület\2015\03_11\03.%2011.%20nyílt%20kivonat.docx#hat85) [↑](#footnote-ref-3)
4. **Végrehajtási határidejét 2015. április 30-ra módosította:** [**118/2015. (IV. 1.) Kt. hat.**](file:///J:\COMPLEX\Polgármesteri%20Hivatal%20Irányítási%20Rendszere\Képviselő-testület\2015\04_01\04.%201.%20nyílt%20kivonat.docx#hat118) [↑](#footnote-ref-4)
5. **Végrehajtási határidejét 2015. április 30-ra módosította:** [**85/2015. (III. 11.) Kt. hat.**](file:///\\Srv-fs\shares\COMPLEX\Polgármesteri%20Hivatal%20Irányítási%20Rendszere\Képviselő-testület\2015\03_11\03.%2011.%20nyílt%20kivonat.docx#hat85) [↑](#footnote-ref-5)
6. **Végrehajtási határidejét 2015. február 28-ra módosította:** [**7/2015. (I. 28.) Kt. hat.**](file:///\\Srv-fs\shares\COMPLEX\Polgármesteri%20Hivatal%20Irányítási%20Rendszere\Képviselő-testület\2015\01_28\01.%2028.%20nyílt%20kivonat.docx#hat7) [↑](#footnote-ref-6)
7. **Végrehajtási határidejét 2015. március 31-re módosította:** [**8/2015. (I. 28.) Kt. hat.**](file:///\\Srv-fs\shares\COMPLEX\Polgármesteri%20Hivatal%20Irányítási%20Rendszere\Képviselő-testület\2015\01_28\01.%2028.%20nyílt%20kivonat.docx#hat8) [↑](#footnote-ref-7)